  Майя Бывальцева Юрий Гагаринлы синпелетэз усьтонэ Ижкаре космонавтъёс лыктозы. Ужрад чакламын 20-тӥ оштолэзьлы. 12-тӥ оштолэзе журналистъёсын пумиськылыкуз со сярысь ивортӥз Удмуртиысь промышленностья но вузкаронъя министр Владимир Разумков. «Гагаринлы синпелет усьтэмын луоз 20-тӥ оштолэзе», — вераз министр. Чакланъёсъя, синпелетэз усьтонэ Ижкаре вуозы кык космонавтъёс. Соослэн нимъёссы али уг шараясько. Тодэ вайытом, Юрий Гагаринлы синпелетэз пуктозы Горький урамын «Ижысь мотозаводлэн» интывылаз. Соин валче карлэн шорысьтыз Киров урам пала мыныку «Гужем сад» дугдылонниез мукет интые выжтӥзы.  Тегъёс: Лулчеберет Ижкар Аксион Удмуртия ЮрийГагарин инсьӧр  